Osiyo chempionati. O`zbekistonlik qilichbozlar dastlabki kunni to`rtta medal bilan yakunladi

Toshkentda qilichbozlik bo`yicha o`tkazilayotgan o`smirlar va yoshlar o`rtasidagi Osiyo chempionatining birinchi kun bellashuvlari tugadi. Unda o`smir qizlar o`rtasida rapira, yigitlar o`rtasida shpaga hamda sablya qurollarida g`olib va sovrindorlar aniqlab olindi. Bu haqda Milliy Olimpiya qo`mitasi matbuot xizmati xabar bermoqda. 
Ma`lum qilganimizdek, ushbu dasturlarda 4 nafar vakilimiz finalgacha etib bordi. Dastlab Marjona Usmonova tailandlik raqibasini ishonchli hisobda mag`lub etdi. Shpaga bahsida esa hamyurtimiz Meyirxan Timurov qozog`istonlik raqibiga 1 ochko farqi bilan imkoniyatni boy berib qo`ydi. Sablyadagi ikki hamyurtimizning duelida Abdazovning qo`li baland keldi.
Rapira, qizlar:
1. Marjona Usmonova (O`zbekiston)
2. Chayanutpat Shinnakerdchoke (Tailand)
3. Nok Chan (Gonkong)
3. Yi Lau (Gonkong)
Shpaga, yigitlar:
1. Bogdan Lukin (Qozog`iston)
2. Meyirxan Timurov (O`zbekiston)
3. Gandul Batbyamba (Mo`g`uliston)
3. Julien Lim (Gonkong)
Sablya, yigitlar:
1. Islambek Abdazov (O`zbekiston)
2. Allaniyaz Eshchanov (O`zbekiston)
3. Hamad Al Shamlan (Quvayt)
3. Nima Og`oiy (Eron)